EkBass/fiwiki-20250220-pages-articles huggingface dataset:
Pääsolu

thumb|right|200px|Ihmisen mahan hematoksyliini-eosiinivärjätty pääsolu. Pääsolulla tarkoitetaan mahan kudosopissa maharauhasen solua, joka erittää pepsiinin esiastetta pepsinogeeniä.solunetti: Maha solunetti.fi, Histologia. 2006. Viitattu 23.12.2013 Vatsan suolahaposta johtuvan matalan pH:n myötävaikutuksesta jo aktivoitunut pepsiini pilkkoo pepsinogeenin pepsiiniksi. Pepsiini pilkkoo proteiineja aloittaen niiden ruoansulatuksen, joka jatkuu suolistossa. Pepsinogeenin lisäksi pääsolut erittävät heikkoa lipaasia eli rasvoja pilkkovaa entsyymiä.Ross, Michael H, Pawlina Wojciech: Histology: A text and atlas: with correlated cell and molecular biology. (6. painos), Lippincott Williams & Wilkins, 2011, s.578-579. Viitattu 26.12.2013 == Ulkonäkö == Pääsolut ovat tyypillisiä proteiinia erittäviä soluja. Hematoksyliini-eosiinivärjäyksessä niiden tyven puoleisen soluliman runsas karkea solulimakalvosto värjää solun tyviosan basofiilisesti purppuranvioletiksi, mistä kyseiset solut onkin helpohkoa tunnistaa. Solulimassa on maharauhasen ontelon puolella tsymogeenirakkuloiksi kutsuttuja eriterakkuloita, joiden proteiinisisältö värjää pääsolujen kärjenpuoleisen soluliman eosinofiilisesti siniseksi. Joskus kudosnäytteen käsittely saattaa tuhota eriterakkulat, jolloin sinisyys voi olla heikkoa tai olematonta. == Lähteet == ===Viitteet=== Luokka:Solut Luokka:Ruoansulatus
Sometimes

Sometimes on Britney Spearsin toinen single albumilta …Baby One More Time. ==Listasijoituksia== Lista (1999) Paras sijoitus Australia 2 Belgia (Flanderi) 1 Alankomaat 1 European Hot 100 7 Suomi 4 Saksa 6 Israel 2 Mexico 7 Espanja 1 USA (Billboard Hot 100) 21 == Lähteet == Luokka:Vuoden 1999 kappaleet Luokka:Britney Spearsin kappaleet
Geoffrey A. Parker

Geoffrey Alan Parker FRS (s. 24. toukokuuta 1944) on brittiläinen biologi, joka on erikoistunut evoluutiobiologiaan. Parker kävi Lymmin oppikoulua Lymmissä Cheshiressä. Hän valmistui Bristolin yliopistosta 1965 ja väitteli filosofian tohtoriksi samassa laitoksessa 1969. Hänen väitöskirjansa käsitteli kultalantakärpäsen (Scatophaga stercoraria) lisääntymiskäyttäytymistä ja sukupuolivalintaa (The reproductive behaviour and the nature of sexual selection in Scatophaga stercoraria L.). Parker havaitsi lantakärpäskoiraiden parittelevan useiden naaraiden kanssa, samoin kuin naaraiden parittelevan useiden koiraiden kanssa. Hän loi käsitteen siittiökilpailu, joka tarkoittaa koiraiden pyrkimystä siittää mahdollisimman paljon omia jälkeläisiä ja pyrkiä näin levittämään omia geenejään mahdollimman paljon. Naaraan osalta siittiökilpailu varmistaa hedelmöityksen ja edesauttaa geneettisen monimuotoisuuden lisääntymistä.Tim Birkhead: Lintujen viisaus. Lintutieteen kuvitettu historia, Readme.fi, 2009 ISBN 978-952-220-092-1 Vuonna 1969 Parker siirtyi Liverpoolin yliopistoon, jonka biologian professorina hän on toiminut vuodesta 1989 alkaen. 10. kesäkuuta 1997 Parker toimi Hanna Kokon vastaväittäjänä tämän väitöstilaisuudessa Helsingin yliopistossa. Parker on Royal Societyn jäsen. == Lähteet == Luokka:Brittiläiset biologit Luokka:Vuonna 1944 syntyneet Luokka:Elävät henkilöt
Abdulrahman Al-Shoaibi

Abdulrahman "Abdu" Al-Shoaibi (; s. 10. joulukuuta 1980 Saudi Arabia), tunnetaan myös nimellä Abdul Rahman Al Shoaibi, on entinen saudiarabialainen jalkapalloilija, joka muistetaan parhaiten dramaattisesta kohtauksesta, jonka hän sai kesken jalkapallo-ottelun. ==Al-Raed vastaan Al-Hajer -ottelu== Al- Raedin ja Hajer Al-Shaibin välisessä ottelussa 20. lokakuuta 2005 Abdulrahmanin takaraivoon tai niskaan osunut vastapelaajan potku aiheutti hänelle erittäin rajuja kouristuksia. Hänet saatettiin kentältä ja vietiin sairaalaan. Hänen huhuttiin kuolleen tai joutuneen kuoleman enkelin hallitsemaksi. Tosiasiassa hän kuitenkin pelasi jo seuraavassa Hajerin ottelussa Dhamkia vastaan. Abdulrahman on myös tämän jälkeen pelannut Tunisiassa. Vahvistamattomien tietojen mukaan hän on saanut myöhemmin toisen kohtauksen hotellihuoneessaan. Luokka:Saudiarabialaiset jalkapalloilijat Luokka:Vuonna 1980 syntyneet Luokka:Elävät henkilöt
MC (Stepan albumi)

__NOTOC__ MC on rap-artisti Stepan ensimmäinen studioalbumi. Se julkaistiin Joku Roti Recordsin kautta 27. helmikuuta 2008. Vinyyliversio albumista julkaistiin 28. toukokuuta 2008. == Taustaa == Albumi nousi ilmestymisviikollaan (10/2008) sijalle 40. Suomen virallisella albumilistalla. Viikko jäi albumin ainoaksi listalla. Levyn kansi on kunnianosoitus Stepaa inspiroineelle raplegenda Too Shortille. Albumin kansi onkin samankaltainen, kuin Too Shortin Born to Mack -albumin kansi. Kappaleesta "Vapaapäivä" on julkaistu musiikkivideo. Hip hop -sivusto Redrum-187 julkaisi kappaleen "Ongelmii" ilmaisladattavaksi sivustollaan helmikuussa 2008. Suomalainen musiikkilehti Rumba (lehti) kutsui albumia suomiräpin uudeksi nollapisteeksi, antaen albumille arvosanaksi täydet viisi tähteä. Soundi arvosti levyn rehellistä sanankäyttöä ja tunnelmaa, kehuen Stepan hallitsevan taiteenlajinsa suvereenisti. Soundin mukaan Stepan debyyttialbumi on julkaisuvuotensa merkittävimpiä teoksia ja yksi eheimmistä suomalaisista hiphop-albumeista kautta aikojen. == Kappaleet == # # # # # # Tykopaatti: Mc tilanne skit I # # # Välisoitto: Ympäri kaupunkii # # # # Tykopaatti: Mc tilanne skit II # # # == Biitit == * Ilari Autio: 1, 6, 7, 13 * Aksim: 2, 9 * Joniveli: 3 * Open Sound Productions: 4 * Tiskijukkapekka: 5 * 10th Wonder: 8 * DJ Massimo: 10 * Stepa & Tiskijukkapekka: 11 * Stepa & Ilari Autio: 12 == Arvostelut == * Redrum-187: Redrum-187: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == == Aiheesta muualla == * "Vapaapäivä" -musiikkivideo YouTubessa * Kappale "Ongelmii" ladattavissa Redrum-187 -sivustolla Luokka:Stepan albumit Luokka:Kilari Audion tuottamat albumit Luokka:Aksimin tuottamat albumit Luokka:Joniveljen tuottamat albumit Luokka:10th Wonderin tuottamat albumit Luokka:Vuoden 2008 esikoisalbumit
Erzgebirge Aue

FC Erzgebirge Aue on jalkapalloseura Aue-Bad Schleman kaupungista Saksin osavaltiosta itäisestä Saksasta, ja pelaa kaudella 2021–2022 Saksan 2. Bundesliigassa. == Historia == Nykyseuran edeltäjä BSG Wismut Aue perustettiin aluksi epämuodollisesti toisen maailmansodan rauhanteon myötä lakkautettujen auelaisten jalkapalloseurojen toiminnan jatkajaksi vuonna 1945 nimellä SG Aue, mutta vuonna 1949 nimeksi vaihdettiin BSG Pneumatik Aue seuran tullessa DDR- urheilun yleisen kehityksen mukaisesti paikallisen pneumatiikka-alan tehtaan adoptoimaksi. Vuoden päästä nimi vaihdettiin uudelleen muotoon BSG Zentra Wismut Aue seuran siirtyessä Neuvostoliiton asevoimille uraania louhineen Wismut-yhtiön haltuun. Vuonna 1951 nimeksi lyhennettiin pysyvämmin vielä BSG Wismut Aue. Menestyksekkäimpänä aikakautenaan vuodesta 1954 vuoteen 1963 jalkapallojoukkue toimi SC Wismut Karl-Marx-Stadtin jalkapallojaoksena sillä nimellä joskin kuitenkin kotiottelunsa edelleen Auessa pelaten, kunnes palasi jälleen muissa lajeissa olemassaoloaan jatkaneen alkuperäisen emoseuran yhteyteen. Joukkue pelasi DDR-Oberligaa vuodesta 1951 lähtien yhtäjaksoisesti aina vuoteen 1990 saakka, pidempään kuin yksikään toinen joukkue. Se voitti sarjan kolmesti vuosina 1956, 1957 ja 1959. FDGB-Pokalin joukkue voitti vuonna 1955. Sosialistisen yhteiskuntajärjestelmän romahtamisen mukanaan tuomien talousvaikeuksien myötä seura perustettiin vuonna 1990 hieman ennen Saksan jälleenyhdistymistä uudelleen nimellä FC Wismut Aue, vuodesta 1993 viimein nykyisessä muodossa FC Erzgebirge Aue alasajetun Wismut-yhtiön jäätyä lopullisesti pois seuran taustalta. Koska nykyinen seura on muodollisesti eri kuin DDR-aikainen, perustettiin vuonna 2019 alkuperäisen toiminnan jatkajaksi vielä uusi BSG Wismut Aue -niminen seura jolla ei ole kuitenkaan yhteyttä FC Erzgebirgeen. Alkuvaikeudet selätettyään FC Erzgebirge on pelannut vuodesta 2003 alkaen pääosin 2. Bundesliigassa sijoittuen parhaimmillaan viidenneksi vuonna 2011. Seura on voittanut myös Saksin osavaltiocupin Sachsenpokalin vuosina 2000, 2001, 2002 ja 2016. == Aiheesta muualla == * Virallinen kotisivu Luokka:Saksalaiset jalkapalloseurat Luokka:Saksin jalkapallo Luokka:Vuonna 1990 perustetut urheiluseurat
Jari Niemelä (biologi)

Jari Kalevi Niemelä (26. joulukuuta 1957 Vaasa – 5. heinäkuuta 2022) oli suomalainen biologi ja Helsingin yliopiston rehtori. Niemelä opiskeli Uumajan yliopistossa biologiaa ja väitteli tohtoriksi Helsingin yliopistosta vuonna 1988. Väitöskirjan aiheena olivat Ahvenanmaan kovakuoriaiset. Hän työskenteli tutkijana Kanadan Edmontonissa, mistä palasi Helsingin yliopiston eläintieteen laitokselle.Tiainen, Antti: Vihreästä laaksosta näkee kauas. Helsingin Sanomat 9.9.2011, s. C 6. Niemelä toimi Helsingin yliopistossa bio- ja ympäristötieteiden laitoksen professorina vuodesta 2000 ja biotieteellisen tiedekunnan dekaanina vuodesta 2004. Hän oli kaupunkiekologian lisäksi erityisesti kiinnostunut metsäluonnon monimuotoisuudesta ja trooppisesta ekologiasta. Niemelä toimi WWF Suomen hallituksen puheenjohtajana. Hän on ollut kirjojen Urban ecology Patterns, processes and applications (2011) ja Ihminen ja ekologia (2011) päätoimittaja. Helsingin yliopiston hallitus valitsi Niemelän huhtikuussa 2018 yliopiston rehtoriksi viisivuotiskaudelle 2018–2023.Helsingin yliopiston rehtoriksi kaupunkiekologian professori Jari Niemelä. Yle Uutiset 26.4.2018. Hänen toimikautensa alkoi 1. elokuuta 2018. Hän oli Helsingin yliopiston 138. rehtori. Tammikuussa 2019 Niemelä sairastui syöpään, joka uusiutui keväällä 2020. Niemelältä leikattiin aivokasvain syksyllä 2020, ja hän sai hoitoja munuaissyöpäänsä mutta joutui luopumaan rehtorin tehtävistä helmikuun 2022 alussa. Hän aikoi jatkaa vielä tutkimusta ja toimia johdon asiantuntijatehtävissä rehtorikautensa loppuajan heinäkuuhun 2023 asti. Niemelä kuoli 5. heinäkuuta 2022. == Lähteet == * Homepage * Puhujien esittelyt ===Viitteet=== Luokka:Suomalaiset ekologit Luokka:Suomalaiset professorit Luokka:Helsingin yliopiston professorit Luokka:Helsingin yliopiston rehtorit Luokka:Helsingin yliopiston dekaanit Luokka:Luonnontieteellinen keskusmuseo Luokka:Vuonna 1957 syntyneet Luokka:Vuonna 2022 kuolleet
The Carnival

The Carnival on suomalainen Kajaanista käsin toimiva vuonna 1999 perustettu punk-yhtye, jonka musiikissa on kuultavissa myös metallisia elementtejä. == Jäsenet == *Vesa Moilanen – laulu *Hannu Romppainen – kitara *Heikki Romppainen – rummut *Eero Ruotsalainen – basso == Diskografia == *2001 – A Splendid Time Is Guaranteed For All, Demo (Krypta Records) *2002 – The Carnival 7" Ep (Krypta Records) *2003 – The Carnival II 7" Ep (Krypta Records) *2004 – The Carnival III 7" Ep (Krypta Records) *2005 – The Carnival/Enormity Split (Vehement Sonus, Bestial Burst) *2007 – Kivulias Ep (Krypta Records) *2009 – Overlords Of Punk 7" mukana Creepy Crawlie ja Kuolema (Krypta Records/Lady Lasol Records/Magnum Records) *2010 – Kajaani Split 7" Valium Kiharoiden kanssa (Krypta Records, Nahkasounds, Koillislevyt) *2010 – Maasta Lp (Krypta Records, krypta007) * 2012 – Huonon veren oireet LP (Krypta records, Rusto-osiris) == Sivustot == *Yhtyeen kotisivut Luokka:Suomalaiset punkyhtyeet
Huolestuttavia merkkejä

Huolestuttavia merkkejä on rap-yhtye Memmy Possen toinen studioalbumi. Albumin julkaisi Monsp Records ja se julkaistiin 11. kesäkuuta 2004. Se julkaistiin CD:n lisäksi c-kasettina (100kpl) sekä vinyylinä. == Kappaleet == # Kappale Vierailija(t) Tuottaja(t) Aika 1\. Pohjat Fresh O Lexxx 3:18 2\. Nousui ja laskui Ilari, Fresh O Lexxx 3:40 3\. Rokuli Fresh O Lexxx 5:29 4\. Huolestuttavia merkkejä Ilari 3:48 5\. Sun ei tarvi 504 Boyz, Fresh O Lexxx 5:08 6\. Kupittaalta tajukankaalle Notkea Rotta ja Rohtori Laine Fresh O Lexxx 4:45 7\. Vituttaa niin paljon ettei veri kierrä Fresh O Lexxx 3:29 8\. Saatana saapuu Helsinkiin Fresh O Lexxx 4:04 9\. Hinnalla millä hyvänsä Petos, Setä Koponen ja Tuomio & Kone Fresh O Lexxx 5:07 10\. Live Komisario Jyrkkä Fresh O Lexxx 4:19 * Pohjat (video) == Samplet == * "Pohjat" sisältää samplen Brian Bennettin ja Alan Hankshaw'n kappaleesta "Name of the Game". == Aiheesta muualla == * Albumin arvostelu Findance -sivustolla * Albumin arvostelu Noise -sivustolla * Albumin arvostelu Soundi -sivustolla Luokka:Memmy Possen albumit Luokka:Kilari Audion tuottamat albumit Luokka:Vuoden 2004 albumit
Branislav Ivanović

Branislav Ivanović () (s. 22. helmikuuta 1984 Sremska Mitrovica, Jugoslavia) on serbialainen jalkapalloilija. Hän edustaa englantilaista West Bromwich Albionia. Hän on pelipaikaltaan puolustaja, mutta pystyy pelaamaan myös puolustavana keskikenttäpelaajana. == Ura == Pelattuaan kolme vuotta kotimaansa liigoissa, Ivanović siirtyi tammikuussa 2006 Lokomotiv Moskovaan. Hän nousi välittömästi joukkueen avauskokoonpanoon ja pelasi loppujen lopuksi kauden aikana 28 ottelua ja teki niissä kaksi maalia. Toinen kausi sujui samoissa merkeissä kuin ensimmäinenkin ja hän kuului joukkueensa luottopelaajistoon. Kauden aikana Lokomotiv voitti Venäjän Cupin. 15\. tammikuuta 2008 Ivanović siirtyi Chelseaan yhdeksällä miljoonalla punnalla. Hän solmi Chelsean kanssa kolme-ja-puolivuotisen sopimuksen ja sai pelipaidan numerokseen 2. Hän teki ensiesiintymisensä valioliigassa 5. lokakuuta 2008 kotiottelussa Aston Villaa vastaan. 8. huhtikuuta Mestarien liigan puolivälierissä Liverpoolia vastaan käydyssä vierasottelussa Ivanovic iski Chelsean ensin 38. minuutilla tasoihin Florent Maloudan antamasta kulmasta, ja sitten toisella puoliajalla johtoon Frank Lampardin kulmasta. Chelsea voitti ottelun lopulta 3–1 saaden täten tärkeän vierasvoiton. Nämä maalit olivat Ivanovicille henkilökohtaisestikin merkittäviä, sillä ne olivat hänen ensimmäiset Chelseassa ja Mestarien liigassa. Vuonna 2017 Ivanović palasi Venäjälle, tällä kertaa pietarilaisseura Zenitiin. === Maajoukkue === Ivanović teki ensiesiintymisensä Serbia ja Montenegron maajoukkueessa 8. kesäkuuta 2005 ystävyysottelussa Italiaa vastaan. Ensimmäisen maalinsa maajoukkueessa hän teki 12. syyskuuta 2007 vieraskentällä Portugalia vastaan tasoittaen EM- karsintaottelun viime minuuteilla tulokseen 1–1. == Lähteet == == Aiheesta muualla == * Profiili ja tilastot Soccerbase.com * Maajoukkuetilastot Luokka:Serbialaiset jalkapalloilijat Luokka:Vuonna 1984 syntyneet Luokka:Elävät henkilöt
Jan Fischer

thumb|Jan Fischer (2012) Jan Fischer (s. 2. tammikuuta 1951 Prahassa) on tšekkiläinen tilastotieteilijä, joka toimi Tšekin pääministerinä 9. huhtikuuta 2009 - 28\. kesäkuuta 2010. Hän johti virkamieshallitusta, jonka oli tarkoitus hoitaa maan asioita syksyllä 2009 järjestettäviin parlamenttivaaleihin saakka. Perustuslaillisten kiistojen vuoksi vaalit järjestettiin kuitenkin vasta vaalikauden päättyessä toukokuussa 2010. == Elämäkerta == Fischer valmistui 1974 Prahan kauppakorkeakoulusta. Hän oli Tšekkoslovakian kommunistisen puolueen jäsen 1980–1989. Fischer aloitti pian valmistumisensa jälkeen uransa maan tilastokeskuksessa, jonka varajohtaja hän oli 1990–1992. Tšekin tilastokeskuksen varajohtaja hän oli 1993–2000. Tilastokeskuksen johtajaksi hänet nimitettiin 2003. Fischer on toista kertaa naimisissa ja kolmen lapsen isä. == Pääministeriys == Mirek Topolánekin hallituksen kaaduttua luottamuslauseäänestyksessä 24. maaliskuuta 2009 Jan Fischer sai 9. huhtikuuta tehtäväkseen koota virkamieshallituksen, joka johtaisi maata seuraaviin vaaleihin saakka. Fischerin hallitus vannoi virkavalansa 8. toukokuuta 2009. Fischeristä tuli samalla myös Euroopan unionin neuvoston puheenjohtaja kesäkuun loppuun saakka, koska neuvoston kiertävä puheenjohtajuus oli alkuvuoden 2009 Tšekillä. Suostuessaan pääministeriksi Fischer ilmoitti, että hän ei aio jatkaa politiikassa vaalien jälkeen, vaan palaa tilastokeskuksen johtajaksi. Alun perin maassa piti järjestää ennenaikaiset vaalit lokakuussa 2009, mutta perustuslaillisten kiistojen vuoksi vaalit pidettiin ajallaan vaalikauden päättyessä toukokuun 2010 lopussa. Huolimatta väliaikaisesta asemastaan Fischeristä tuli varsin suosittu. Toukokuussa 2010 julkaistun mielipidemittauksen mukaan 89 prosentilla kansalaisista oli hänestä positiivinen kuva.http://zpravy.idnes.cz/fischeruv-rok-zadna-loutka-misto-ni- spravoval-zemi-oblibeny-udrzbar-1iq-/domaci.asp?c=A100509_003841_domaci_kop == Lähteet == Luokka:Eurooppa-neuvoston puheenjohtajat Luokka:Tšekin pääministerit Luokka:Vuonna 1951 syntyneet Luokka:Elävät henkilöt
Jari Perälä

Jari Kalervo Perälä (s. 21. huhtikuuta 1965 Olofström, Ruotsi) on entinen suomalainen yleisurheilun moniottelija. Perälä voitti vuonna 1990 seitsenottelussa sisäratojen Suomen-mestaruuden tuloksella 5203 pistettä. Samana vuonna hän teki kymmenottelussa tuloksen 7192 pistettä ja sijoittui Kalevan kisoissa neljänneksi tuloksella 7122 pistettä. Vuonna 1991 hän saavutti sisäradoilla seitsenottelun SM-pronssia tuloksella 5140 pistettä ja ulkoradoilla kymmenottelun SM-pronssia tuloksella 7040 pistettä. Seuratasolla Jari Perälä edusti Varkauden Kenttä-Veikkoja. Hänen valmentajansa oli Asko Härkönen. Myöhemmin Perälä on tehnyt merkittävän uran myyntialalla. ==Lähteet== * Luokka:Suomalaiset yleisurheilun moniottelijat Luokka:Vuonna 1965 syntyneet Luokka:Elävät henkilöt
Wilson Gonzalez Ochsenknecht

Wilson Gonzales Ochsenknecht (s. 18. maaliskuuta 1990) on saksalainen näyttelijä ja laulaja. Hänellä on pikkuveli Jimi Blue Ochsenknecht ja pikkusisko Cheyenne Ochsenknecht (s. 13. tammikuuta 2000). Wilson on urheilun ystävä ja harrastaa jalkapalloa, vuoristopyöräilyä, luistelua, lumilautailua, mikroautolla ajoa ja snorklausta. Wilson on näytellyt mm. elokuvissa: Die Wilden Kerle (Pähkähullu Futisjengi) (Marlon) 1-4 ja Gangs (Chris). Hän on julkaissut yhden albumin: Cookies 25. toukokuuta 2008. ==Aiheesta muualla== * Wilsonin omat sivut Luokka:Saksalaiset näyttelijät Luokka:Saksalaiset laulajat Luokka:Vuonna 1990 syntyneet Luokka:Elävät henkilöt
Japani kesäolympialaisissa 1936

Japani osallistui Berliinin kesäolympialaisiin 1936 saavuttaen urheilulajeissa 18 mitalia, joista kuusi oli kultaisia, neljä hopeisia ja kahdeksan pronssisia. Kisojen mitalitilastossa Japani sijoittui kahdeksannelle sijalle. Myös muutamia korealaisia kilpaili näissä olympialaisissa Japanin lipun alla, sillä Japani oli miehittänyt Koreaa vuodesta 1910 lähtien. Japanin hävittyä toisessa maailmansodassa se vetäytyi miehittämiltään alueilta. Näin ollen Korea osallistui seuraaviin, Lontoon vuoden 1948 olympialaisiin omana joukkueenaan. Japania taasen ei kutsuttu Lontooseen, ja maa kilpailikin seuraavan kerran kesäolympialaisissa vasta vuonna 1952 Helsingissä. == Mitalistit == === Kultaa === * Hideko Maehata — Uinti, naisten 200 m rintauinti * Sohn Kee-chung — Yleisurheilu, miesten maratonjuoksu (Korealainen, pakotettiin käyttämään nimensä japanilaista kirjoitusasua Kitei Son) * Naoto Tajima — Yleisurheilu, miesten kolmiloikka * Noboru Terada — Uinti, miesten 1500 m vapaauinti * Tetsuo Hamuro — Uinti, miesten 200 m rintauinti * Shigeo Arai, Shigeo Sugiura, Masahari Taguchi ja Masanori Yusa — Uinti, miesten 4x200 m vapaauintiviesti === Hopeaa === * Shuhei Nishida — Yleisurheilu, miesten seiväshyppy * Masao Harada — Yleisurheilu, miesten kolmiloikka * Masonori Yusa — Uinti, miesten 100 m vapaauinti * Shumpei Uto — Uinti, miesten 400 m vapaauinti === Pronssia === * Masaji Kiyokawa — Uinti, miesten 100 m selkäuinti * Naoto Tajima — Yleisurheilu, miesten pituushyppy * Reizo Koike — Uinti, miesten 200 m rintauinti * Shigeo Arai — Uinti, miesten 100 m vapaauinti * Shozo Makino — Uinti, miesten 400 m vapaauinti * Shumpei Uto — Uinti, miesten 1500 m vapaauinti * Sueo Ōe — Yleisurheilu, miesten seiväshyppy * Nam Sung-yong — Yleisurheilu, miesten maratonjuoksu (Korealainen, pakotettiin käyttämään nimensä japanilaista kirjoitusasua Shōryū Nan) == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Grandiosa

Grandiosa on pakastepizza, jota Suomessa markkinoi Orkla Suomi. Grandiosa- sarjaan kuuluu Grandiosa Big One -pannupizzoja, erilaisia kiviuunipizzoja sekä välipalapizzoja. Grandiosan suosituinta pakastepizzaa Superiore for Meat Loversia myydään noin miljoona kappaletta vuodessa. == Lähteet == == Aiheesta muualla == *Grandiosan suomenkieliset kotisivut Luokka:Pizza Luokka:Elintarvikealan tuotemerkit Luokka:Orklan tuotemerkit
Street Tape vol. 2

Street Tape vol. 2 "Homma etenee!!!" (tai pelkkä Street Tape vol. 2) DJPP:n mixtape vuodelta 2008. Sen julkaisi Lihi Records. Albumin kokonaispituus on vain 79 minuuttia, ja suurin osa kappaleista ovat DJPP:n tekemiä taustoja eri artisteille. Esim. mixtapen kappale "Möi möi möi" on DJPP:n ja Edu Kehäkettusen Hyvän olon konsultit -albumin "Pestään pyykkiä" kappaleen tausta. Mixtapen kappale "Foetida" on taas Asan Foetida-Pro Promon "Idän kolme tietäjää" -kappaleen biitti ja "The Hammer of the Gods" Asan Foetida-Pro Promo 2:n "PR=propagandaa" -kappaleen biitti. == Kappaleet == # # # # # # # # # # Ol’ Dirty Bastard: # Bonecrusher: # # # # # Lil’ Wayne: # Lil’ Wayne: # # # # # # # # # Davo: # # # # Asa & Reino: # Stig: # # # # # # Davo, Asa & Edu Kehäkettunen: # # # # Huey: # # # # # # # # # # # # # Asa & Reino: # # # # # Elastinen: # Clipse: # # # # # # # # Kemmuru: # # Birdman & Lil’ Wayne: # Ruudolf: # # # Luokka:DJPP:n albumit Luokka:Vuoden 2008 albumit Luokka:Suomalaiset mixtapet
Solar Fragment

Solar Fragment on saksalainen metallimusiikkia soittava yhtye, joka perustettiin vuonna 2004. Tyyliltään yhtyeen musiikki on yhdistelmä powermetallia sekä melodic metallia. Yhtye sai levytyssopimuksen Sleaszy Rider Recordsilta vuonna 2007. Yhtyeen kappaleita voi myös pelata JamLegend-pelissä. == Yhtye == * Robert Leger - Laulu * Manuel Wiegmann - Kitara * Marc Peters - Kitara * Dominic Serwe - Basso * Sascha Schiller - Rummut == Albumit == * Solar Fragment - Demo 2005 * A Spark of Deity - 26.11.2007 * In Our Hands (2011) ==Aiheesta muualla== * Viralliset sivut en/saksa * Myspace * Solar Fragment JamLegendissä Luokka:Saksalaiset metalliyhtyeet
Peter Honess

Peter Honess (s. 1945 Englanti, Iso-Britannia) on brittiläinen elokuvaleikkaaja. Hän on voitti elokuvan L.A. Confidential (1997) leikkauksesta Bafta-palkinnon ja oli siitä ehdolla parhaan leikkauksen Oscar- palkintoon. Hän on leikannut myös elokuvan Harry Potter ja salaisuuksien kammio (2002). == Filmografiaa == * Kultainen kompassi (2007) * Poseidon (2006) * Troija (2004) * Harry Potter ja salaisuuksien kammio (2002) * Hurjapäät (2001) * Pelon ilmapiiri (2001) * The kid – pojasta mieheksi (2000) * Salasana: Mercury (1998) * L.A. Confidential (1997) * Silmä silmästä (1996) * Rob Roy (1995) * Kova paikka: Shadow (1994) * Vaarallinen McCoy (1993) * Moni kakku päältä kaunis (1993) * Harhaluoti (1991) * Sankari vai vakooja (1990) * Veriveljet (1989) * Pahan riivaamat (1987) * Highlander - kuolematon (1986) * Rakkauteni, kohtaloni (1985) * Taistelu huomisesta (1984) * Haukkani Memed (1984) * Electric Dreams (1984) * Se on elossa! (1974) == Lähteet == == Aiheesta muualla == * * Luokka:Brittiläiset elokuvaleikkaajat Luokka:Vuonna 1945 syntyneet Luokka:Elävät henkilöt
Sinitöyhtönärhi

Sinitöyhtönärhi (Cyanocitta cristata) on pohjoisamerikkalainen töyhtönärhien sukuun kuuluva varpuslintu. ==Koko ja ulkonäkö== Linnun pituus on 22–30 cm ja paino 70–100 grammaa. Höyhenpuku on kaksivärinen: linnun alapuoli ja naama ovat valkoiset tai vaaleanharmaat ja selkäpuoli, päälaki, siivet ja pyrstö siniset. Sukupuolet ovat samanvärisiä, mutta koiras on kooltaan hieman suurempi. Vanhin rengastettu sinitöyhtönärhi eli 17,5-vuotiaaksi. Vankeudessa pidetty naaras eli 26 vuotta ja kolme kuukautta vanhaksi. ==Esiintyminen== Sinitöyhtönärhi elää Pohjois-Amerikassa Yhdysvaltojen itä- ja keskiosissa aina Floridassa ja Texasin itäosissa asti sekä Kanadan etelä- ja itäosissa. Lajin esiintymisalueen laajuus on 6,7 miljoonaa neliökilometriä ja maailmanpopulaation koko on noin 22 miljoonaa yksilöä. ==Elinympäristö== Sinitöyhtönärhet asuvat valoisissa sekametsissä, puistoissa ja istutusmetsiköissä, myös ihmisasutuksen liepeillä. ==Lisääntyminen== Sinitöyhtönärhet muodostavat yleensä elinikäisen parisuhteen. Ne lisääntyvät pohjoisilla alueilla kerran kesässä, etelässä kahdesti, ja rakentavat risuista löyhän pesärakennelman puuhun tai pensaaseen. Naaras munii 3–6 munaa, keskimäärin 4,5. Pääosin naaras hautoo noin 17 päivää, ja koiras käy ruokkimassa sitä haudonnan aikana. Poikasia hoitavat molemmat vanhemmat. Poikaset jättävät pesän 17–21 päivän ikäisinä ja itsenäistyvät pari kuukautta myöhemmin. Sinitöyhtönärhi saavuttaa sukukypsyyden yksivuotiaana. ==Ravinto== Sinitöyhtönärhi on kaikkiruokainen lintu, jolle kelpaavat siemenet, hedelmät, marjat, hyönteiset ja muut selkärangattomat, sammakot, linnunpoikaset ja munat sekä jätteet. Se kaivaa syksyisin maahan ruokavarastoja talven varalle. == Lähteet == * ADW === Viitteet === Luokka:Varikset
Backlash (2009)

Backlash (2009) oli pay-per-view (PPV) showpainitapahtuma, jonka tuotti World Wrestling Entertainment (WWE). Seitsemän ottelun painitapahtuma pidettiin 26. huhtikuuta 2009 Dunkin' Donuts Centerissä Yhdysvalloissa . Tapahtuman musiikkiesityksestä vastasi The Veer Union noin 8 300 katsojan edessä. Vuoden 2009 Backlash oli järjestyksessä 11. ja se jäi viimeiseksi Backlash- tapahtumaksi. Painijoita oli kaikista kolmesta suuresta WWE-liitosta (Raw, SmackDown ja ECW) Tapahtuman päätapahtumana oli Last man standing taistelu raskaansarjan mestaruusvyöstä Edgen ja John Cenan välillä. ==Otteluiden tulokset== # Matsi Tyyppi Dark Match Kofi Kingston) voitti Dolph Zigglerin Single Match 1 Christian selätti Jack Swaggerin ja nousi uudeksi ECW Championiksi. Single Match ECW Championshipistä 2 Chris Jericho voitti Ricky "The Dragon" Steamboatin luovutuksella. Single Match 3 Kane voitti CM Punkin selätyksellä. Single Match 4 Jeff Hardy voitti kun Matt sanoi I Quit! "I Quit" Match 5 Singles match palkkiona "Miss WrestleMania" titteli 6 The Legacy (Randy Orton, Cody Rhodes ja Ted DiBiase.Jr) voitti Triple H:n, Batistan ja Shane McMahonin ja Orton nousi uudeksi WWE Championiksi Six-Man Tag Team Match WWE Championshipista 7 Edge voitti John Cenan ja nousi uudeksi World Heavyweight Championiksi Last Man Standing Match World Heavyweight Championshipistä ==Katso myös== * Luettelo WWE:n pay-per-view-tapahtumista * WWE Backlash == Lähteet == ==Aiheesta muualla== * Virallinen Backlash -sivusto Luokka:Showpaini es:WWE Backlash#2009
James Harris

James Harris (28. toukokuuta 1950 – 9. elokuuta 2020) oli yhdysvaltalainen showpainija, jonka esiintyjänimi oli Kamala. Hän esiintyi useissa organisaatioissa. WWF:ssä hän showpaini 1980-, 1990- ja 2000-luvuilla. Harris varttui Senatobiassa, Mississippissä, missä hänen vanhempansa omistivat huonekaluliikkeen. Harris itse työskenteli muun muassa puuvillatiloilla ja ajoi kuorma-autoa. Hän muutti Benton Harboriin, missä hän aloitti uransa showpainijana Bobo Brazilin ohjauksessa. Harrisin varhaiset paininimet olivat Sugar Bear Harris ja Mississippi Mauler. Jerry Lawler tarjosi vuonna 1982 Harrisille paikan Continental Wrestling Associationista. Harris, Lawler ja CWA-organisaation perustaja Jerry Jarrett kehittivät Harrisille Kimala-hahmon, joka sai myöhemmin nimekseen Kamala. Hahmo oli ugandalainen, ja sillä oli afrikkalainen naamio, sotamaalaus ja lannevaate. Kamala tuli kehään ilman jalkineita eikä juurikaan puhunut. Harris paini CWA:n lisäksi muun muassa Mid- South Wrestling- ja World Class Championship Wrestling -organisaatioissa. WWF:ssä hän esiintyi ensimmäisen kerran vuonna 1984. Showpainin juonessa Kamalalle kirjoitettiin riitoja muun muassa Hulk Hoganin ja André the Giantin hahmojen kanssa. Harris esiintyi WWF:ssä 1980-luvulla ja 1990-luvun alussa, mutta välissä hän paini myös muissa showpainiorgaisaatioissa. World Championship Wrestlingissä hän oli lyhyesti vuonna 1995, jolloin hän oli jo osittain jättänyt showpainin. Hän jatkoi kuitenkin uraansa aina vuoteen 2010 saakka. Hän esiintyi 2000-luvulla vielä useita kertoja WWF/WWE- organisaatiossa. Viimeisen kerran hän paini siellä vuonna 2006, mutta hän otteli vielä joitakin kertoja itsenäisissä organisaatioissa. Harrisin terveys heikkeni 2000-luvun aikana, ja hänen vasen jalkansa amputoitiin marraskuussa 2011 korkean verenpaineen ja diabeteksen aiheuttamien komplikaatioiden takia. Oikea jalka amputoitiin viisi kuukautta myöhemmin. Harris joutui marraskuussa 2017 hengityskoneeseen hätäleikkauksen jälkeen. Hän sairastui elokuussa 2020 Covid-19-tautiin ja kuoli sydämenpysähdykseen. == Lähteet == Luokka:Yhdysvaltalaiset showpainijat Luokka:Amputoidut henkilöt Luokka:Vuonna 1950 syntyneet Luokka:Vuonna 2020 kuolleet
Lassi Tuovi

Lassi Tuovi (s. 31. joulukuuta 1986 Lappeenranta) on suomalainen koripallovalmentaja ja kilpauransa päättänyt koripalloilija. Hän toimii Yokohama B-Corsairsin päävalmentajana ja on vuodesta 2022 ollut Suomen maajoukkueen päävalmentaja. == Pelaajaura == Ennen siirtymistään valmentajaksi Tuovi pelasi koripalloa Lappeenrannan NMKY:n edustusjoukkueessa. Hän pelasi Korisliigassa kausina 2002–2003 sekä 2003–2004. Hänen pelaajauransa päättyi polvivammaan. == Valmentajaura == Vuosina 2016–2017 ja 2018–2020 Tuovi toimi Ranskan pääsarjassa pelaavan Strasbourg IG:n apuvalmentajana. Tammikuussa 2020 joukkue erotti päävalmentajansa Vincent Collet’n ja nosti Tuovin päävalmentajaksi. Kaudella 2017–2018 hän toimi ranskalaisen BCM Gravelines- Dunkerquen apuvalmentajana. Helmikuussa 2015 Tuovi siirtyi apuvalmentajaksi turkkilaiseen Beşiktaşiin Henrik Dettmannin toimiessa päävalmentajana. Hän teki joukkueen kanssa puolentoista vuoden mittaisen sopimuksen. Kaudesta 2011–2012 kauden 2013–2014 loppuun hän toimi Lappeenrannan NMKY:n edustusjoukkueen päävalmentajana, mitä ennen hän toimi kaudesta 2004–2005 joukkueen apuvalmentajana. Hän on tehnyt myös työtä lappeenrantalaisen juniorikoripallon parissa, NMKY:n päätoimisena juniorivalmentajana vuosina 2007–2011 ja B-nuorten valmentajana vuosina 2003–2004. Tuovi on käynyt Suomen Koripalloliiton huippuvalmentajakoulutuksen, johon hänet valittiin keväällä 2009. Seurajoukkuetason ohella hän on toiminut myös Suomen miesten koripallomaajoukkueen apuvalmentajana ja videokoordinaattorina. Maajoukkueen päävalmentajana hän aloitti kesäkuussa 2022. == Lähteet == * Koripallomaa­joukkueen apu­valmentaja Lassi Tuovi on konkari jo nuorena hs.fi * Lassi Tuovi baskethotel.com === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1986 syntyneet Luokka:Elävät henkilöt
Øystein Olsen (piispa)

Øystein Olsen (s. 12. elokuuta 1944) on norjalainen metodistipappi. Hän toimi vuodesta 2001 Pohjoismaiden ja Baltian maiden piispana. Tässä ominaisuudessa hän oli myös Suomen Metodistikirkon johdossa. Vuonna 2009 hänen seuraajakseen piispana nousi Christian Alsted. == Lähteet == Luokka:Norjalaiset piispat Luokka:Metodistipiispat Luokka:Vuonna 1944 syntyneet Luokka:Elävät henkilöt
Oikeita asioita

Oikeita asioita on suomalaisen laulaja-lauluntekijä Esa Elorannan viides albumi, joka julkaistiin 22. huhtikuuta 2009. Albumilta on julkaistu singlenä kappale "Kaikki tiet", jonka Eloranta laulaa duettona Jorma Kääriäisen kanssa. == Kappaleet == # # # # # # # # # # # # # == Kokoonpano == * Harri Ala-Kojola – rummut * Ako Kiiski – basso * Pekka Gröhn – urut, sähköpiano, moog * Jarmo Nikku – akustiset ja sähkökitarat, lap-steel, dobro, banjo, mandoliini, sitar * Jorma Kääriäinen – laulu ja taustalaulu * Edu Kettunen – taustalaulut, tamburiini * Mika Nuorva – taustalaulu * Roosa Kerkola – klarinetti * Pasi Kerkola – koskettimet, perkussiot, taustalaulu, ohjelmointi * Esa Eloranta – laulu, akustiset, sähkökitarat, huuliharppu, koskettimet == Arvostelut == * Soundi: Soundi: Levyarvio == Lähteet == == Aiheesta muualla == * Oikeita asioita discogs.com -sivustolla Luokka:Vuoden 2009 albumit Luokka:Esa Elorannan albumit
Øystein Olsen

Øystein Olsen voi tarkoittaa ainakin seuraavia henkilöitä: * Øystein Olsen (s. 1944), norjalainen metodistipiispa * Øystein Olsen (s. 1952), norjalainen ekonomisti, Norjan keskuspankin pääjohtaja 2011–2022 * Øystein Olsen (s. 1969), norjalainen jääkiekkoilija.
Mammutti (vuoden 2009 elokuva)

Mammutti (, ) on vuonna 2009 valmistunut Lukas Moodyssonin ohjaama elokuva. Globaalin ihmissuhdedraaman pääosissa esiintyvät Gael García Bernal ja Michelle Williams. == Juoni == New Yorkissa asuva vauras valkoihoinen pariskunta on omistautunut työlleen. Leo on nopeasti kasvaneen pelisivuston perustaja, Ellen päivystysklinikan kirurgi. Heidän 7-vuotiasta tytärtään hoitaa filippiiniläinen Gloria, jonka kahta pientä poikaa Manilassa hoitaa isoäiti. Puhelimessa isompi poika vaatii äitiä tulemaan kotiin, mutta isoäiti vastustaa koska perhe tarvitsee rahaa talonrakennukseen. Leo joutuu viettämään aikaa Thaimaassa liikeneuvottelujen pitkittyessä, tuntee itsensä länsimaiseksi riistäjäksi ja yrittää välttää jatkuvia seuralaistarjouksia. Ellen on turhautunut kun ei osaa kotitöitä ja tytär haluaa mieluummin viettää aikaa Glorian kanssa silloinkin, kun äiti ei ole työvuorossa. Työssään Ellen kiintyy äitinsä puukottamaksi tulleeseen pikkupoikaan, joka kuitenkin kuolee Ellenin jatkohoitoleikkauksessa. Gloria saa tiedon poikansa vammautumisesta poikajoukon ja länsimaisen hyväksikäyttäjän käsissä ja lähtee nopeasti kotiin Filippiineille. Leo harrastaa seksiä rantakylän thaitytön kanssa, mutta katuu, kyllästyy odottamaan neuvottelujen ratkeamista ja tulee kotiin Ellenin ja tyttärensä luo. == Rooleissa == == Vastaanotto ja kritiikki == Berliinin elokuvajuhlilla osa yleisöstä buuasi Mammutille. Helsingin Sanomien Nyt- liitteen Anu Silfverberg piti reaktiota yllättävänä, sillä elokuva on hänestä hyvä, joskin ehkä hieman ärsyttävä tietyssä saarnaavuudessaan tai naiiviudessaan. Nyt-liitteen kriitikko Veli-Pekka Lehtonen piti Mammuttia maanläheisempänä kuin siihen usein verrattua Babelia (2006). Moodysson ei hänen mukaansa edes yritä kiertä naiiviuttaan, vaan käsittelee poliittisia aiheita ikään kuin ei-politiikkana. Ohjaaja jättää Lehtosen mielestä elokuvansa liiaksikin tarkkailijan asemaan, mutta lisää Moodyssonin monesti tarkentavan keskeisen työryhmänsä (kuvaaja ja leikkaaja) kanssa näennäisen tyhjänpäiväisiin hetkiin, joita esittävät kuvat kasvavat merkityksellisiksi ja tuovat teokseen poikkeuksellista elossa olon tuntua. == Lähteet == == Aiheesta muualla == * Mammoth Rotten Tomatoes -sivustolla * Ruotsin elokuva-instituutti Luokka:Ruotsalaiset draamaelokuvat Luokka:Vuoden 2009 ruotsalaiset elokuvat Luokka:Saksalaiset draamaelokuvat Luokka:Lukas Moodyssonin ohjaamat elokuvat Luokka:Tanskalaiset elokuvat Luokka:Vuoden 2009 saksalaiset elokuvat Luokka:Elokuvat liike-elämästä Luokka:Elokuvat köyhyydestä
Synkliini

thumb|right|220px|Rainbow Basinin synkliini USA:ssa. thumb|right|220px|Kalliossa näkyvä nouseva antikliini ja laskeva synkliini Synkliini on kivikerrostumien aaltomainen painuma. Sen vastakohta on koholla oleva antikliini. Synkliinissä on monissa tapauksessa laakso tai järvi. Joskus synkliinin kerrostumat näkyvät vuoressa. Synkliinin kuluminen voi joskus synnyttää eriskummallisia kalliomuotoja. Luokka:Geologia
Who Dares Farts

Who Dares Farts on YUP:n vuonna 1989 ilmestynyt ensimmäinen EP-levy. Levyn musiikki on englanniksi laulettua hardcore punkia, poikkeuksena kappaleet ”Ruokaa aion tehdä tänään” ja ”Puren porolta munat”, jotka on laulettu suomeksi. ”Who Dares Farts”-EP julkaistiin alun perin ainoastaan vinyylinä. Kappaleet julkaistiin CD-muodossa vuonna 2003 ilmestyneellä kokoelma-albumilla The Hippos from Hell & Other Oddities 1988–1990. == Kappaleet == Sävellykset, sanoitukset ja sovitukset YUP. A-puoli: # Ärf of Death – 01:44 # Hillhead – 02:48 # Ruokaa aion tehdä tänään – 01:17 # Barbeque – 02:32 B-puoli: # Security Uncontrolled – 00:21 # Lasntah the Ripper – 02:37 # Cat Holds a Place for Those Who Pray – 02:56 # Puren porolta munat – 01:20 == Muusikot == * Jarkko Martikainen – laulu, kitara * Valtteri Tynkkynen – basso * Jussi Hyyrynen – rummut, akustinen kitara === Vierailevat muusikot === * Timo Kaukolampi – taustalaulu (A3, B2) * T. Haimi – taustalaulu (A3) * Lasse Savola – kitara (A1, A3) * Janne Sipinen – bongorummut (A3) Luokka:Esikois-EP:t Luokka:Vuoden 1989 EP:t Luokka:YUP:n EP:t
Nokia 2600 classic

Nokia 2600 classic on Nokian tammikuussa 2008 julkistama matkapuhelin. Puhelimen paino on 73,2 g ja mitat ovat 109,6 × 46,7 × 12 millimetriä. Aalto- yliopiston tutkimuksessa Nokia 2600 classic oli neljänneksi yleisin matkapuhelin Suomessa vuonna 2009. == Ominaisuudet == * VGA-kamera * Ääni- ja videonauhuri * Bluetooth * Java-pelit == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet * Käyttöohjeet * Puhelimen teknisiä tietoja Puhelinvertailu.com -sivustolla * Puhelimen teknisiä tietoja Gadgetsnow -sivustolla * Puhelimen teknisiä tietoja Fonearena -sivustolla Luokka:Nokian matkapuhelimet Luokka:Vuoden 2008 matkapuhelimet it:Nokia 2600 classic
Hermann von Rosenberg

Hermann Karl Benjamin von Rosenberg (7. huhtikuuta 1817 Darmstadt - 15. marraskuuta 1888 Haag) oli saksalainen luonnontieteilijä. Rosenberg värvättiin Alankomaiden Itä-Intiaan sotilaalliseksi kartoittajaksi, jonka tehtävänä oli suorittaa topografisia tutkimuksia. Hän vietti 30 vuotta työskennellen nykyisessä Indonesiassa. Vuosina 1840–1856 hän palveli Sumatralla ja sen naapurisaarilla. Myöhemmin hän siirtyi siviilihallinnon palvelukseen ja työskenteli kartoittajana ja tutkijana Molukeilla ja Uuden-Guinean länsiosissa. Hän palasi Eurooppaan 1871. Rosenberg oli kiinnostunut linnuista ja alkoi 1860-luvulla kerätä näytteitä, jotka hän toimitti Hermann Schlegelille Leidenin yliopiston luonnonhistorialliseen museoon tutkittavaksi ja luokiteltavaksi. Rosenberg nimesi joitakin lintujen alalajeja, muun muassa australianviikunansyöjän (Sphecotheres vieilloti) alalajin cucullatus.Zoonomen Rosenberg julkaisi joitakin kirjoja ja artikkeleita työstään Itä-Intiassa. Näissä hän kuvailee alueen maantiedettä, eläimistöä, kansanperinteitä ja kieliä. Hänen kuuluisin kirjansa on Der Malayische Archipel. Land und Leute in Schilderungen, gesammelt während eines dreissigjährigen Aufenthaltes in den Kolonien (Leipzig. Verlag von Gustav Weigel, 1878). Teoksen kuvitus on painettu puukaiverruksista, jotka oli tehty Rosenbergin alkuperäismaalausten perusteella. == Lähteet == == Aiheesta muualla == Luokka:Saksalaiset ornitologit Luokka:Vuonna 1817 syntyneet Luokka:Vuonna 1888 kuolleet
Nokia 2680 slide

Nokia 2680 slide on Nokian huhtikuussa 2008 julkaisema matkapuhelin. Myyntiin puhelin tuli saman vuoden syyskuussa. == Toiminnot == * kamera, VGA-tarkkuus (640 × 480) * Video/Ääninauhuri * MP3-soitin * FM-radio * Bluetooth == Lisätietoja == * 32 Mb:n sisäinen muisti. * valmiusaika 419 tuntia ja puheaika 3 h 43 min * 65 000 värin näyttö. == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet * Nokia 2680 slide - Tuki Luokka:Nokian matkapuhelimet Luokka:Vuoden 2008 matkapuhelimet
Daniel Casey

Daniel Casey (s.1. kesäkuuta 1972, Stockton-on-Tees, Englanti) on englantilainen näyttelijä. Hänet tunnetaan mm. tv-sarjoista Midsomerin murhat jossa hän näytteli Gavin Troyta, Pohjoiset ystävämme, Loistohotelli Grand, Steel River Blues ja The Bill. == Yksityiselämä == Casey on naimisissa Ellie Caseyn kanssa, heillä on yksi poika Raferty (s.10 kesäkuuta 2006). Hänen isänsä Luke Casey on tv-reportteri. == Aiheesta muualla == * Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
Väski

Väski on Naantalissa sijaitseva pieni saari. Saari sijaitsee 1,5 kilometriä luoteeseen Kailon saarelta. Sen länsi- ja eteläpuolella on Luonnonmaan saari. Saarella toimi Väskin Seikkailusaari -teemapuisto, joka oli lähinnä alakouluikäisille tarkoitettu merirosvoteemapuisto. Saarella oli muun muassa kotieläimiä, kiipeilyratoja, jousiammuntaa, kullanhuuhdontaa, temppuratoja sekä erilaisia teatteriesityksiä. Saarella oli viisi eri aluetta: merirosvosatama, salakuljettajan linnake, kalastajakylä, erakon maja ja metsästäjän leiri. Väskin Seikkailusaari on osa Muumimaailma-"konsernia". Vuonna 2009 Väskin Seikkailusaarella vieraili 24 200 ihmistä. Väskin saari on suljettu helmikuussa 2019 toistaiseksi.Väskin seikkailusaari suljetaan toistaiseksi, Rannikkoseutu == Väski televisiossa == Vuosina 2003–2005 saarella kuvattiin Skabadabaduu!-seikkailukilpailu, jota juonsi Marianna Elisabeth Alanen. Sarja esitettiin MTV3-kanavalla, ja se oli suunnattu lapsille. Vuonna 2003 Väskissä kuvattiin MTV3:lla esitetty kuusiosainen nuorten seikkailusarja Aarresaaren sankarit. Sarja perustuu legendaan, jonka mukaan Väskin edustalle olisi vuonna 1803 haaksirikkoutunut brigatiini Petomania, joka kuljetti raha-arkkua ja haaksirikkouduttuaan piilotti sen saareen. == Lähteet == == Asiasta muualla == * Väskin Seikkailusaari * gofinland.fi, Väskin Seikkailusaari * Turku Touring, Väskin seikkailusaari Luokka:Naantalin saaret Luokka:Naantalin nähtävyydet Luokka:Suomen huvipuistot
Emporia Telecom

Emporia Telecom on itävaltalainen matkapuhelinvalmistaja, jonka kotipaikka on Linz. Se valmistaa pääasiassa ikääntyneille tarkoitettuja matkapuhelimia ja oheislaitteita. == Aiheesta muualla == * Emporia Telecomin kotisivut * Emporia Reseller Luokka:Matkapuhelinvalmistajat Luokka:Senioripuhelimet Luokka:Itävaltalaiset yritykset
Robert Christopher Ndlovu

Robert Christopher Ndlovu (s. 25. joulukuuta 1955) on katolisen kirkon zimbabwelainen pappi. Hänet vihittiin papiksi 28. elokuuta 1983 ja piispaksi 9. toukokuuta 1999. Hän on toiminut Hwangen hiippakunnan piispana vuosina 1999–2004 ja Hararen arkkipiispana vuodesta 2004. Vuonna 2004 hän kritisoi puheessaan avoimesti Zimbabwen heikkoa ihmisoikeustilannetta. Ndlovu opiskeli Zimbabwessa ja Keniassa. Hänen lisäkseen Bulawayon arkkipiispa Pius Ncube on arvostellut Robert Mugaben toimintaa. == Lähteet == == Aiheesta muualla == * Catholic-hierarchy.org: Archbishop Robert Christopher Ndlovu Ndlovu, Robert Christopher Ndlovu, Robert Christopher Ndlovu, Robert Christopher Ndlovu, Robert Christopher
Agomelatiini

Agomelatiini (kauppanimet Valdoxan, Melitor, Thymanax) on kemiallinen yhdiste, joka on rakenteellisesti läheistä sukua melatoniinille. Agomelatiini on tehokas agonisti melatoniinireseptoreille ja heikko antagonisti 5-HT2C -reseptoreille. Kontrolloidut kokeet ihmisillä ovat näyttäneet, että agomelatiini on verrattavissa paroksetiiniin masennuksen hoidossa. Agomelatiini näytti merkittäviä hyötyjä paroksetiiniin verrattuna, koska SSRI- lääkkeille tyypillisiä hankalia seksuaalisia sivuvaikutuksia ei ollut lainkaan. Koska lääke toimii melatoniinireseptoreissa, agomelatiini näyttää merkille pantavaa paranemista unen laadussa. Kuitenkaan lääke ei aiheuta päiväaikaista väsymystä muiden sedatiivisten masennuslääkkeiden tapaan.Agomelatine ( Valdoxan ) Agomelatiinilla on myös ahdistusta poistavia ominaisuuksia, ja se voikin osoittautua hyvin käyttökelpoiseksi ahdistuneisuushäiriöiden hoidossa. Lääkkeen on toivottu tehoavan poikkeavien reseptorivaikutuksiensa myös hoitoresistenssiin masennukseen. Agomelatiinin löysi ja kehitti eurooppalainen lääkeyhtiö SERVIER Laboratories Ltd. Euroopan lääkevirasto antoi agomelatiini myyntiluvan masennuksen hoitoon 19. helmikuuta 2009.http://apteekkari.sivuviidakko.fi/uutisarkisto/yksittainen- artikkeli/agomelatiini-sai-myyntiluvan-masennuksen-hoitoon.html Lääkevalmistekomitea (CHMP) katsoi kuitenkin, että sen edut saattavat olla muiden masennuslääkkeiden etuja pienemmät masennuksen hoidossa.EMEA, CHMP: Julkinen EPAR-yhteenveto, Joulukuu 2008. Lääkkeen eurooppalainen kehittäjä SERVIER myi myyntiluvan Yhdysvaltojen markkinoille Novartikselle, mutta Novartis ei viimeisten testausten jälkeen jatkanut pyrkimystään saada agomelatiinille myyntilupaa Yhdysvaltojen elintarvike- ja lääkevirasto FDA:lta, joten agomelatiini on myynnissä vain Euroopan talousalueella ja Australiassa. ==Lähteet== ==Aiheesta muualla== *Novartis pipeline * Antidepressant-like activity of S 20098 (agomelatine) in the forced swimming test in rodents: involvement of melatonin and serotonin receptors * The Novel Melatonin Agonist Agomelatine (S20098) Is an Antagonist at 5-Hydroxytryptamine2C Receptors, Blockade of Which Enhances the Activity of Frontocortical Dopaminergic and Adrenergic Pathways * Agomelatine treatment has promising results in transgenic murine model * Phase III trial data November 2007 http://www.nelm.nhs.uk/Record%20Viewing/viewRecord.aspx?id=587059 *Kyoto Encyclopedia of Genes and Genomes (KEGG): Agomelatine Luokka:Masennuslääkkeet Luokka:Asetamidit Luokka:Fenetyyliamiinit
Kylmälaboratorio

Kylmälaboratorio on Teknillisessä korkeakoulussa toimiva itsenäinen tutkimuslaboratorio, jossa tutkimuksen pääkohteet ovat matalien lämpötilojen fysiikka, nanoelektroniikka ja aivotutkimus. Se on yksi maailman harvoista huipputason kylmäntutkimuslaitoksista. Kylmälaboratorion perusti vuonna 1965 professori Olli Lounasmaa. Lounasmaan johdolla Kylmälaboratoriosta kehittyi huippuyksikkö kylmäfysiikan ja neuromagneettisen aivotutkimuksen aloilla. Yksikkö saavutti käänteentekeviä tuloksia, joiden sivutuotteina syntyi kylmyyden maailmanennätyksiä, jotka tekivät yksiköstä maailmankuulun. Keväällä 1970 Otaniemessä valmistui ensimmäinen matalien lämpötilojen tutkimukseen tarkoitettu kryostaatti. Se pystyi ensimmäisenä maailmassa jäähdyttämään koekappaleet alle yhden millikelvinin lämpötiloihin. Kylmälaboratorion läpimurroista sai myöhemmin alkunsa Bluefors-yhtiö. Lounasmaa johti laboratoriota kunnes jäi eläkkeelle vuonna 1995. Tällöin uudeksi johtajaksi nousi professori Mikko Paalanen. Hänen siirryttyään eläkkeelle seuraajaksi tuli professori Pertti Hakonen. Laboratorion saavutuksia ovat mm. matalien lämpötilojen pitkään voimassa ollut maailmanennätyshttp://ltl.tkk.fi/wiki/LTL/World_record_in_low_temperatures, 100 pikokelviniä, ja tarkan aivojen magneettikuvausteknologian magnetoenkefalografian eli MEGin keksiminen ja rakentaminen. ==Katso myös== *Olli Lounasmaa *Riitta Hari *Mikko Paalanen *Jukka Pekola *Pertti Hakonen *Grigori Volovik ==Lähteet== ==Aiheesta muualla== *Kylmälaboratorio *Low Temperature Laboratory (aalto.fi) *Low Temperature Research (LTQ) at Aalto University (youtube.com) Luokka:Suomen laboratoriot Luokka:Teknillinen korkeakoulu
Etelä-Amerikan valtioiden unioni

Etelä-Amerikan valtioiden unioni eli UNASUR on kahdentoista Etelä-Amerikan valtion perustama taloudellinen ja poliittinen järjestö. Järjestön perustamissopimus allekirjoitettiin 23. toukokuuta 2008 Brasiliassa. Unioni perustuu kahdelle aikaisemmin perustetulle järjestölle, Mercosurille ja Andien yhteisölle. Etelä-Amerikan valtioiden unionin mallina oli Euroopan unioni. Sen päämääriä ovat poliittinen yhdentyminen ja tasa-arvon edistäminen. Unionin pitkän ajan tavoitteita ovat lisäksi yhteiseen valuuttaan siirtyminen ja vapaan liikkuvuuden avaaminen. Huhtikuussa 2018 kuusi jäsenvaltiota jäädytettiin unionista: Argentiina, Brasilia, Chile, Kolumbia, Peru ja Paraguay. Elokuussa 2018 Kolumbia ilmoitti vetäytyvän unionista. Myös Brasilia on ilmoittanut vetäytyvänsä kokonaan UNASUR-jäsenyydestään. Ecuador ilmoitti myös syyskuussa 2019 eroavana UNASUR-jäsenyydestään ja samalla Ecuador vaati virallisesti, että UNASUR luovuttaa takaisin Ecuadorille järjestön päämajarakennuksen Ecuadorin pääkaupungissa Quitossa. UNASUR on menettänyt merkitystään useiden jäsemaiden jäädytettyä tai lopetettua jäsenyytensä sekä monien järjestössä aluksi mukana olleiden maiden vasemmistolaisten hallitusten korvauduttua keskusta-oikeistolaisilla tai oikeistolaisilla, sillä järjestö on profiloitunut voimakkaasti Latinalaisen Amerikan aikaisemman vasemmiston voittokulun (pink tide) aikaansaannokseksi. == Nimi == Etelä-Amerikan valtioiden unionilla on neljä virallista kieltä. Järjestön nimen lyhenteenä käytetään usein espanjankielistä muotoa UNASUR. Koko nimi on eri kielillä seuraava: * englanniksi Union of South American Nations, lyhenne USAN * espanjaksi Unión de Naciones Suramericanas , lyhenne UNASUR * hollanniksi Unie van Zuid-Amerikaanse Naties , lyhenne UZAN * portugaliksi União de Nações Sul- Americanas , lyhenne UNASUL ==Jäsenet== Järjestön alkuperäiset 12 jäsenmaata ovat seuraavat: * * * * * * * * * * * * === Tarkkailijajäsenet === * * ==Huippukokoukset== Järjestys Päivämäärä Isäntämaa Isäntäkaupunki Isäntä (valtionpäämies) 1\. 15. syyskuuta 2008 Santiago Sebastián Piñera 2\. 10. elokuuta 2009 Quito Rafael Correa 3\. 28. elokuuta 2009 Bariloche Cristina Fernández de Kirchner 4\. 26. marraskuuta 2010 Georgetown Bharrat Jagdeo 5\. 29. lokakuuta 2011 Asunción Fernando Lugo 6\. 30. marraskuuta 2012 Lima Ollanta Humala 7\. 30. elokuuta 2013 Paramaribo Dési Bouterse 8\. 4. joulukuuta 2014 Guayaquil Rafael Correa 9\. 23. huhtikuuta 2016 Quito Rafael Correa ==Viitteet== == Aiheesta muualla == Luokka:Kansainväliset järjestöt Luokka:Etelä-Amerikan valtiot Luokka:Kauppaliitot